**APSTIPRINĀTS**

**ar Iepirkuma komisijas sēdes**

**2017.gada 12.jūlija lēmumu**

Iepirkuma procedūra

Publisko iepirkumu likuma 9.panta kārtībā

**„Ražošanas teritorijas “Ķieģeļceplis”” būvprojekta izstrāde un autoruzraudzība”**

Iepirkuma identifikācijas Nr. VND/2017/24M/ERAF

**NOLIKUMS**

**1.Pasūtītājs**

**Valkas novada dome,**

Semināra iela 9, Valka, Valkas novads, LV-4701

reģ. Nr. 90009114839

banka: AS „SEB banka”

bankas kods: UNLALV2X

konta Nr. LV16UNLA0050014283134

e-pasts: [daina.lankovska@valka.lv](mailto:daina.lankovska@valka.lv)

Kontaktpersona: Daina Lankovska t.64707480

2.Iepirkuma priekšmets un apjoms

2.1. „Ražošanas teritorijas “Ķieģeļceplis””būvprojekta izstrāde un autoruzraudzība saskaņā ar projektēšanas uzdevumu.

CPV kods: 71240000-2.

2.2.Finansējuma avots: Projekts līdzfinansēts noEiropas Reģionālās attīstības fonda (ERAF) 5.6.2.specifiskā atbalsta mērķa “Teritorijas revitalizācija, reģenerējot degradētās teritorijas atbilstoši pašvaldību integrētajām attīstības programmām” 2.atlases kārtas “Ieguldījumi degradēto teritoriju revitalizācijā reģionālas nozīmes attīstības centru pašvaldībās”.

**3.Līguma izpildes laiks un vieta**

3.1.Līguma izpildes laiks – 4 (četri) mēneši no līguma noslēgšanas datuma.

3.2.Līguma izpildes vieta – “Ķieģeļceplis” un “Ķieģeļceplis 2”, Valka, Valkas novads.

**4.Piedāvājuma iesniegšanas vieta, datums un laiks**

4.1.Piedāvājumi jāiesniedz līdz 2017.gada 25.jūlijam plkst. 14.00 Valkas novada domē, Beverīnas ielā 3, Valkā, Valkas novadā, LV-4701.

4.2.Izmantojot pasta pakalpojumus, tiks izskatīti tikai tie pretendentu piedāvājumi, kas saņemti līdz 2017.gada 25.jūlijam plkst. 14.00.

4.3. Piedāvājumi, kas tiks saņemti pēc 4.1. un 4.2.punktos minētā termiņa, netiks vērtēti un tiks nosūtīti atpakaļ iesniedzējam neatvērti.

**5.Piedāvājuma derīguma termiņš**

Piedāvājumam jābūt spēkā vismaz 90 dienas no piedāvājumu iesniegšanas termiņa beigām.

**6.Piedāvājuma varianti un apjoms.**

Pretendentam ir tiesības iesniegt tikai vienu piedāvājuma variantu par visu iepirkuma apjomu.

**7.Prasības piedāvājumu iesniegšanai un noformēšanai**

7.1.Piedāvājumi par visu iepirkuma apjomu iesniedzami latviešu valodā **vienā oriģinālā** (uz piedāvājuma uzraksts „ORĢINĀLS”) un **divās kopijās** (uz piedāvājuma uzraksts „KOPIJA”).

7.2.Piedāvājuma lapām jābūt cauršūtām ar diegu un sanumurētām, ar satura rādītāju. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmoga nospiedumu apliecina pretendenta pārstāvis.

7.3. Piedāvājumam jābūt ievietotam aizlīmētā un aizzīmogotā iepakojumā. Uz iepakojuma ir jānorāda:

7.3.1. Pasūtītāja nosaukums un adrese;

7.3.2. Pretendenta nosaukums un adrese;

7.3.3. atzīme: Piedāvājums publiskajam iepirkumam “**Ražošanas teritorijas “Ķieģeļceplis”” būvprojekta izstrāde un autoruzraudzība”,** neatvērt līdz 2017.gada 25.jūlijam plkst. 14.00.

7.4.Piedāvājumi jānogādā personiski vai pa pastu.

7.5.Pretendenti pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

**8. Iepirkuma izskaidrojumi**

8.1.Iespējamais pretendents, kurš pieprasa izskaidrojumu par kādu no nolikumā vai tai pievienotajos dokumentos minētajiem punktiem, rakstiski, izmantojot pastu, e-pastu vai faksu, nosūta konkretizētu lūgumu, adresējot to iepirkuma komisijai.

8.2. Pasūtītājs pēc Ieinteresētās personas pieprasījuma sagatavo papildu informāciju vai skaidrojumu par iepirkuma nolikumu, ja pieprasījums saņemts ne vēlāk kā 4 (četras) dienas pirms piedāvājumu iesniegšanas termiņa beigām. Papildus informācija un skaidrojumi tiek nosūtīti jautājumu uzdevušam Pretendentam, vienlaikus ievietojot papildus informāciju lejuplādēšanai pašvaldības mājaslapā [www.valka.lv](http://www.valka.lv) sadaļā “Iepirkumi” pie nolikuma. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**9**.**Pretendentu atlases prasības**

9.1. Iepirkumā var piedalīties jebkura tiesībspējīga un rīcībspējīga persona vai personu grupa, kura atbilst nolikumā izvirzītajām prasībām un var nodrošināt iepirkuma izpildi.

9.2. Pasūtītājs izslēdz pretendentu no dalības iepirkumā jebkurā no šādiem gadījumiem:

9.2.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

9.2.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

9.2.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

9.2.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 9.2.1., 9.2.2. un 9.2.3.nosacījumi.

**10. PRETENDENTA KVALIFIKĀCIJAS PRASĪBAS UN IESNIEDZAMIE KVALIFIKĀCIJAS DOKUMENTI**

10.1. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents pilnībā pieņem un ir gatavs pildīt visas šajā Nolikumā ietvertās prasības, normas un noteikumus. Pretendents apzinās, ka jebkurš piedāvājumā iekļautais nosacījums, kas ir pretrunā ar šo Nolikumu vai neatbilst tā noteikumiem, var būt par iemeslu piedāvājuma noraidīšanai;

10.2. Lai izvērtētu Pretendentu atbilstību PIL un šajā Nolikumā noteiktajām prasībām, Pretendentam jāatbilst sekojošām kvalifikācijas prasībām un jāiesniedz šādi pretendenta kvalifikāciju apliecinoši dokumenti:

|  |  |
| --- | --- |
| **Pretendenta kvalifikācijas prasības** | **Pretendentam jāiesniedz šādi pretendenta kvalifikāciju apliecinoši dokumenti:** |
| 10.2.1. Pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). | Pretendenta parakstīts pieteikums dalībai konkursā, kurš sagatavots saskaņā ar Nolikuma 2.pielikumā pievienoto formu. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. Ja pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija. |
| 10.2.2. Iepirkuma līguma slēgšanas gadījumā pretendentam būs jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”.  Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), kas veiks projektēšanas vai autoruzraudzības darbus. | Būvkomersanta reģistrā reģistrētajiem pretendentiem vēlams pievienot reģistrācijas apliecības kopiju (prasība nav obligāta). Pretendentam, kas nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā iepirkuma komisijas lēmums par līguma slēgšanas tiesību piešķiršanu, reģistrēsies Būvkomersantu reģistrā. |
| 10.2.3. Pretendents iepriekšējo 3 (trīs) gadu laikā ir izstrādājis būvprojektus un veicis autoruzraudzību vismaz 3 (trīs) trešās grupas industriālo ēku objektiem un par šiem darbiem saņēmis pozitīvas pasūtītāju atsauksmes.  Būvprojektiem jābūt akceptētiem būvvaldē. | Pretendenta apstiprināts pretendenta un apakšuzņēmēju (ja pretendents pakalpojuma sniegšanai plāno piesaistīt apakšuzņēmējus un balstīties uz to tehniskajām un profesionālajām iespējām) pēdējos trīs gados izstrādāto būvprojektu saraksts saskaņā ar nolikuma 3.pielikumu, klāt pievienojot Pasūtītāja atsauksmes, kas apliecina sarakstā norādīto darbu izpildi. |
| 10.2.4. Pretendentam jānodrošina, ka līguma izpildē piedalās kvalificēts un pieredzējis personāls, kas nepieciešams projektēšanas uzdevuma izpildei\*.  *\* Pretendentam jānorāda visi iespējamie speciālisti, kuri būs nepieciešami būvprojekta izstrādē, lai varētu izpildīt visas projektēšanas uzdevuma prasības.* | Pretendenta piedāvātā personāla saraksts, saskaņā ar Nolikuma 4.pielikuma veidni, klāt pievienojot personāla sertifikātu un izglītības dokumentu kopijas. |
| 10.2.5. Pretendentam līguma izpildē jānodrošina atbildīgais būvprojekta vadītājs,  kurš iepriekšējo 3 (trīs) gadu laikā ir vadījis vismaz 3 (trīs) trešās grupas industriālo ēku projektēšanas darbus.  Būvprojektiem jābūt akceptētiem būvvaldē. | Pretendenta piedāvātā speciālista profesionālās pieredzes apraksts, saskaņā ar Nolikuma 5.pielikumā noteikto formu . |
| 10.2.6. Pretendentam līguma izpildē jānodrošina tāds arhitektūras daļas vadītājs, kuram ir spēkā esošs arhitekta prakses sertifikāts un kurš iepriekšējos trīs gados līdz piedāvājuma iesniegšanas dienai ir izstrādājis arhitektūras daļu vismaz 3 (trīs) būvprojektiem[[1]](#footnote-1) (tehniskajiem projektiem).  Būvprojektiem jābūt akceptētiem būvvaldē. | Pretendenta piedāvātā arhitektūras daļas vadītāja pieredzes apraksts, saskaņā ar Nolikuma 6.pielikumā noteikto formu.  Klāt jāpievieno spēkā esoša arhitekta prakses sertifikāta kopija. |
| 10.2.7. Pretendentam līguma izpildē jānodrošina tāds būvkonstrukciju projektētājs, kuram ir spēkā esošs būvprakses sertifikāts ēku konstrukciju projektēšanā. | Pretendenta piedāvātā personāla saraksts, saskaņā ar Nolikuma 4.pielikuma veidni. |
| 10.2.8. Pretendentam līguma izpildē jānodrošina tāds siltumapgādes un ventilācijas sistēmu projektētājs, kuram ir spēkā esošs būvprakses sertifikāts siltumapgādes un ventilācijas sistēmu projektēšanā vai būvprakses sertifikāts siltumapgādes, ventilācijas, rekuperācijas un aukstumapgādes sistēmu projektēšanā. | Pretendenta piedāvātā personāla saraksts, saskaņā ar Nolikuma 4.pielikuma veidni. |
| 10.2.9. Pretendentam līguma izpildē jānodrošina tāds elektroapgādes sistēmu projektētājs, kuram ir spēkā esošs būvprakses sertifikāts elektroietaišu projektēšanā. | Pretendenta piedāvātā personāla saraksts, saskaņā ar Nolikuma 4.pielikuma veidni. |
| 10.2.10. Pretendentam līguma izpildē jānodrošina tāds telekomunikāciju sistēmu un tīklu projektētājs, kuram ir spēkā esošs būvprakses sertifikāts telekomunikāciju sistēmu un tīklu projektēšanā vai elektronisko sakaru sistēmu un tīklu projektēšanā | Pretendenta piedāvātā personāla saraksts, saskaņā ar Nolikuma 4.pielikuma veidni. |
| 10.2.11. Pretendentam līguma izpildē jānodrošina tāds ūdensapgādes un kanalizācijas sistēmu projektētājs, kuram ir spēkā esošs būvprakses sertifikāts ūdensapgādes un kanalizācijas sistēmu projektēšanā. | Pretendenta piedāvātā personāla saraksts, saskaņā ar Nolikuma 4.pielikuma veidni. |
| 10.2.12. Pretendentam līguma izpildē jānodrošina tāds labiekārtojuma sadaļas arhitekts, kuram ir atbilstoša kvalifikācija. | Pretendenta piedāvātā personāla saraksts, saskaņā ar Nolikuma 4.pielikuma veidni. |
| 10.2.13. Pretendents līguma slēgšanas tiesību piešķiršanas gadījumā (bet ne vēlāk kā pirms būvprojekta izstrādes uzsākšanas) veiks savas un būvspeciālistu civiltiesiskās atbildības apdrošināšanu 100% apmērā no līguma summas, atbilstoši 2014.gada 19.augusta Ministru kabineta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un 10 (desmit) darba dienu laikā pēc Līguma spēkā stāšanās iesniegs Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu kopijas, uzrādot minēto dokumentu oriģinālus. | 10.2.13.1. Pretendenta rakstisks apliecinājums, ka līguma slēgšanas tiesību piešķiršanas gadījumā tas veiks savas un būvspeciālistu civiltiesiskās atbildības apdrošināšanu uz visu līguma darbības laiku. |
| 10.2.14. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. |
| 10.2.15. Pretendentam jānorāda visi apakšuzņēmēji, un apakšuzņēmēja apakšuzņēmēji, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. | Par apakšuzņēmējiem jāiesniedz:  a) nosaukums, vienotais reģistrācijas numurs, adrese, kontaktpersona un tās tālruņa numurs, atbildības apjoms procentos, nododamās līguma daļas apraksts un jāpievieno finanšu aprēķins, kas norāda līgumā nododamo daļu procentuālo vērtību;  b) katra apakšuzņēmēja apliecinājums par tā gatavību veikt tam izpildei nododamo līguma daļu. |

10.3. Gadījumos, ja piedāvājumu iesniedz personu apvienība (personālsabiedrība), tad papildus nolikuma 10.2.punktā noteiktajiem dokumentiem, tā iesniedz šādus dokumentus:

10.3.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

10.3.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

10.4. Šī nolikuma 10.2.1. un 10.2.2.punktā noteiktā prasība attiecināma uz personālsabiedrības biedru, ja pretendents ir personālsabiedrība;

10.5. Pretendents, kas sniedzis nepatiesu informāciju vai nav to sniedzis vispār, vai arī sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas;

10.6. Izziņas un citus dokumentus, kurus izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

**10.9. Tehniskais piedāvājums**

10.9.1. Tehnisko piedāvājumu sagatavo saskaņā ar projektēšanas uzdevumu un tehnisko specifikāciju (1. pielikums un tehniskās specifikācijas).

**10.10. Finanšu piedāvājums**

10.10.1. Finanšu piedāvājumā atsevišķi norāda būvprojekta izstrādāšanas cenu un autoruzraudzības cenu un kopējo cenu, par kādu tiks sniegts pakalpojums. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (7.pielikums).

10.10.2. Finanšu piedāvājumā kopējo piedāvājuma cenu norāda euro (EUR) bez pievienotās vērtības nodokļa.

10.10.3. Finanšu piedāvājumam pievieno projektēšanas un autoruzraudzības tāmes, kas sagatavotas ņemot vērā projektēšanas uzdevumu (1.pielikums) un paredzamo autoruzraudzības veikšanas ilgumu.

10.10.4. Pretendents, nosakot līgumcenu, ņem vērā un iekļauj līgumcenā visus iespējamos sadārdzinājumus un citas cenu izmaiņas.

10.10.4. Finanšu piedāvājumā cenu norāda euro (EUR) bez pievienotās vērtības nodokļa. Atsevišķi norāda līguma summu, ieskaitot pievienotās vērtības nodokli.

**10.11. Darbu izpildes grafiks**

Piedāvājumam pievieno darbu izpildes kalendāro grafiku (pa nedēļām), kurā atspoguļo plānoto darbu izpildes termiņus, norādot atsevišķi pa darbu veidiem un paredzot darbu veikšanu no darbu uzsākšanas, uzsākto darbu pārtraukšanu, ja nepieciešams, darbu turpināšanu un pabeigšanu no darbu atsākšanas. Kalendārajā grafikā neietver autoruzraudzību.

**10.12. Autoruzraudzība**

10.6.1. Būvprojekta autoram vai tā pilnvarotai personai ir jāveic autoruzraudzība visā būvniecības laikā, saskaņā ar 2014.gada 19.augusta Ministru kabineta noteikumiem Nr.500 „Vispārīgie būvnoteikumi”.

10.6.2. Autoruzraudzības uzdevums ir nodrošināt būvprojekta realizāciju dabā, nepieļaujot būvniecības dalībnieku patvaļīgas atkāpes no akceptētā būvprojekta un normatīvo aktu un attiecīgo standartu pārkāpumus būvdarbu gaitā.

10.6.3. Autoruzraudzības piedāvājuma cenai jābūt spēkā vismaz 24 mēnešus.

**11. Piedāvājumu vērtēšana un piedāvājumu izvēles kritēriji**

**11.1. Vispārīgie noteikumi**

11.1.1. Piedāvājumus izskata iepirkuma komisija (turpmāk tekstā – komisija), kas izvērtē pretendentu un to piedāvājumu atbilstību nolikuma prasībām. Komisija darbojas un lēmumus pieņem slēgtā sēdē.

11.1.2. Nepieciešamības gadījumā pretendenta iesniegtās informācijas precizēšanai un pilnīgai piedāvājuma izvērtēšanai komisija var pieprasīt pretendentam papildus informāciju.

**11.2. Piedāvājuma noformējuma pārbaude**

11.2.1. Piedāvājumu noformējuma pārbaudes laikā komisija pārbauda, vai iesniegtie piedāvājumi sagatavoti un noformēti atbilstoši Nolikuma 7.punktā norādītajām prasībām.

11.2.2. Ja piedāvājums nav noformēts atbilstoši nolikuma prasībām un noformējums var ietekmēt iepirkuma rezultātu (noformēts tā, ka piedāvājuma dokumenti ir bijuši pieejami pirms piedāvājumu iesniegšanas termiņa beigām, nav secināms, kurš ir oriģināls, piedāvājumā lapas ir nomaināmas vai citāda rakstura būtiskas neatbilstības), komisija piedāvājumu tālāk neizskata.

**11.3. Pretendentu atlase**

11.3.1. Pēc piedāvājuma noformējuma pārbaudes komisija veic pretendentu atlasi.

11.3.2. Pretendentu atlases laikā komisija noskaidro pretendentu kompetenci un atbilstību

paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai nolikumā izvirzītajai prasībai.

11.3.3. Pretendentu atlases laikā komisija pārbauda vai pretendents ir iesniedzis visus nolikumā pieprasītos dokumentus.

11.3.4. Ja kāds no iesniegtajiem dokumentiem neapliecina pretendenta atbilstību izvirzītajiem atlases nosacījumiem vai pretendents ir iesniedzis nepatiesu informāciju savas kvalifikācijas novērtēšanai vai vispār nav sniedzis informāciju, komisija turpmāk tā piedāvājumu neizskata.

11.3.5. Nolikuma 9.2.punktā minēto informāciju Iepirkumu komisija pārbauda Publisko iepirkumu likuma 9.panta 7. un 8.daļā noteiktajā kārtībā.

**11.4. Tehnisko piedāvājumu atbilstības pārbaude.**

11.4.1. Pēc pretendentu atlases komisija veic tehnisko piedāvājumu atbilstības pārbaudi.

11.4.2.Tehnisko piedāvājumu atbilstības pārbaudes laikā komisija izvērtē tehnisko piedāvājumu atbilstību nolikumā norādītajai tehniskai specifikācijai.

11.4.3. Tehniskā piedāvājuma atbilstības pārbaudē var tikt pieaicināts speciālists.

11.4.4. Ja pretendenta tehniskais piedāvājums neatbilst Tehniskajās specifikācijas prasībām, komisija turpmāk šo piedāvājumu neizskata.

**11.5. Finanšu piedāvājuma vērtēšana.**

11.5.1. Komisija vērtē un salīdzina tikai to pretendentu finanšu piedāvājumus, kuru piedāvājumi nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.

11.5.2. Pamatojoties uz Publisko iepirkumu likuma 51.panta 4.daļu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto kopējo cenu.

11.5.3. Piedāvājumu vērtēšanas laikā komisija pārbauda, vai finanšu piedāvājumā nav aritmētisku kļūdu, kā arī izvērtē un salīdzina finanšu piedāvājumu cenas.

11.5.4. Ja finanšu piedāvājumā konstatēta aritmētiska kļūda, komisija izlabo to. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas ir labotas. Vērtējot finanšu piedāvājumu, komisija ņem vērā labojumus.

11.5.5. Gadījumā, ja iepirkuma procedūrai tiks iesniegt tikai viens piedāvājums, kas pilnībā atbildīs nolikuma prasībām, pretendents, kas iesniedzis šo piedāvājumu, var tikt atzīts par iepirkuma procedūras uzvarētāju.

**12. Iepirkuma līgums**

12.1. Pasūtītājs slēgs ar izraudzīto pretendentu iepirkuma līgumu, pamatojoties uz Iepirkumu komisijas lēmumu.

12.2. Iepirkuma līgums tiek slēgts, ņemot vērā piedāvājumā norādīto cenu.

12.3. Pretendentam ir jāparaksta Iepirkuma līgums 10 dienu laikā no Pasūtītāja uzaicinājuma brīža. Ja minētajā termiņā Pretendents nav parakstījis līgumu un/vai iesniedzis Pasūtītājam parakstītu līgumu pēc tam, kad Pasūtītājs to ir nosūtījis ierakstītā vēstulē, uzskatāms, ka Pretendents ir atteicies no līguma parakstīšanas.

12.4. Par izstrādāto būvprojektu Pasūtītājs veiks maksājumu šādā kārtībā:

12.4.1. 30% apmērā no līguma summas 30 (trīsdesmit) kalendāro dienu laikā pēc būvprojekta minimālā sastāvā iesniegšanas Pasūtītājam, rēķina saņemšanas un pieņemšanas-nodošanas akta parakstīšanas

12.4.2. 70% apmērā no līguma summas 30 (trīsdesmit) kalendāro dienu laikā pēc Projektēšanas uzdevumā minēto prasību izpildes, būvatļaujā noteikto projektēšanas nosacījumu izpildes, rēķina saņemšanas un pieņemšanas-nodošanas akta parakstīšanas.

12.5. Par autoruzraudzību Pasūtītājs veiks maksājumu šādā kārtībā:

12.5.1. avansu 20 % apmērā no līguma summas 30 (trīsdesmit) kalendāro dienu laikā pēc rēķina saņemšanas;

12.5.2. 30% apmērā no līguma summas 30 (trīsdesmit) kalendāro dienu laikā par rēķinu, kas izrakstīts ceturtajā mēnesī no līguma noslēgšanas brīža.

12.5.3. 30% apmērā no līguma summas 30 (trīsdesmit) kalendāro dienu laikā pēc darbu pabeigšanas, pieņemšanas-nodošanas akta parakstīšanas un rēķina saņemšanas.

12.6.Ar līguma izpildi un pakalpojuma sniegšanu saistītajos dokumentos, tai skaitā aktos un rēķinos, jānorāda iepirkuma nosaukums, identifikācijas numurs un līguma numurs.

**13.Iepirkumu komisijas tiesības un pienākumi**

**13.1. Iepirkuma komisijas tiesības**

13.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.

13.1.2. Pieaicināt ekspertu ar padomdevēja tiesībām.

13.1.3. Lemt par piedāvājuma tālāku izskatīšanu, ja piedāvājums nav noformēts atbilstoši Nolikuma 7.punktā minētajām prasībām.

13.1.4. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

13.1.5. Noraidīt piedāvājumu, ja tiek konstatēts, ka iesniegts nolikuma prasībām neatbilstošs piedāvājums, vai ir sniegta nepilnīga vai nepatiesa informācija.

13.1.6. Izvēlēties piedāvājumu, kas atbilst visām nolikuma prasībām un ir ar zemāko cenu.

13.1.7. Izvēlēties nākamo piedāvājumu, ja izraudzītais pretendents atsakās slēgt iepirkuma līgumu ar pasūtītāju.

13.1.8. Pieņemt lēmumu par iepirkuma līguma slēgšanu.

**13.2. Iepirkuma komisijas pienākumi**

13.2.1. Nodrošināt iepirkuma procedūras norisi un dokumentēšanu.

13.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

13.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Nolikumu.

13.2.4. Vērtēt pretendentus un to iesniegtos piedāvājumus saskaņā ar Likumu, citiem normatīvajiem aktiem un šo Nolikumu, izvēlēties piedāvājumu.

13.2.5. Trīs darba dienu laikā pēc lēmuma par iepirkuma procedūras rezultātiem pieņemšanas, paziņot to pretendentiem.

**14. Pretendenta tiesības un pienākumi**

**14.1. Pretendenta tiesības:**

14.1.1. Pieprasīt papildu informāciju par nolikumu.

14.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu. Piedāvājums atsaucams vai maināms pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta pārstāvja parakstu.

**14.2. Pretendenta pienākumi:**

14.2.1. Sagatavot piedāvājumus atbilstoši Nolikuma prasībām.

14.2.2. Sniegt patiesu informāciju.

14.2.3.Sniegt rakstiskas atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai, pretendenta norādītajos termiņos

14.2.4. Segt visas izmaksas, kas saistītas ar piedāvājumu sagatavošanu un iesniegšanu.

Pielikumi:

1. pielikums – Tehniskā specifikācija - Projektēšanas uzdevums;

2. pielikums – Pretendenta pieteikums dalībai iepirkumā (veidne);

3. pielikums – Pretendenta pieredzes apraksts (veidne);

4. pielikums – Speciālistu saraksts (veidne);

5. pielikums – Atbildīgā būvprojekta vadītāja pieredzes apraksts (veidne);

6. pielikums – Arhitektūras daļas vadītāja pieredzes apraksts (veidne);

7. pielikums - Finanšu piedāvājums (veidne).


Iepirkumu komisijas priekšsēdētājs V.Zariņš

**1.pielikums**

Iepirkuma procedūra

„Ražošanas teritorijas “Ķieģeļceplis”” būvprojekta

izstrāde un autoruzraudzība”, Nr., VND/2017/24M/ERAF



LATVIJAS REPUBLIKA

**V A L K A S N O V A D A D O M E**

Reģ.Nr.90009114839, Norēķinu konts LV16UNLA0050014283134 A/S „SEB BANKA” Smiltenes filiāle kods UNLALV2X

Semināra iela 9, Valka, Valkas novads, LV-4701; tālr.64722238, fakss-64707493, E-pasts: [novads@valka.lv](mailto:novads@valka.lv)

Valkā

2017. gada 12.jūlijā

**PROJEKTĒŠANAS UZDEVUMS**

VISPĀRĪGIE RĀDĪTĀJI

Zemes gabali ar kadastra Nr. 94010040313, 94010040319) kopējā platība 37363 kvm.

Piebraucamā ceļa pārbūve uz zemes gabala ar kadastra Nr. 94010040325, 420 m garumā.

|  |  |  |
| --- | --- | --- |
| **1** | **2** | **3** |
| 1. | Projektējamā objekta nosaukums, adrese | „Ražošanas teritorija “Ķieģeļceplis””, “Ķieģeļceplis” un “Ķieģeļceplis 2”, Valka, Valkas novads, LV-4701. |
| 2. | Pasūtītāja organizācijas nosaukums, adrese, tālrunis | Valkas novada dome,  Semināra iela 9, Valka, Valkas novads, LV-4701  reģ. Nr. 90009114839 |
| 3. | Būvniecības veids | Jaunbūve |
| 4. | Projektēšanas stadijas | Būvprojekts minimālā sastāvā (MBP); Būvprojekts - BP |
| 5. | Projektēšanas robežas | Projektēšanas robežas aptver esošos zemes gabalus (kad. Nr. 94010040313, 94010040319)  Piebraucamā ceļa pārbūve uz zemes gabala ar kadastra Nr. 94010040325. |
| 6. | Būvprojektēšanas nosacījumi | **Pasūtītājs nodrošina:**   * projektēšanas uzdevumu; * īpašumu apliecinošus dokumentus; * inženierģeoloģiskās izpētes plānu; * inženiertopogrāfisko plānu.   **Projektētāja uzdevums:**   * veikt būvprojekta izstrādi atbilstoši būvnormatīvu un tehnisko noteikumu prasībām; * būvvaldē iesniegt būvniecības iesniegumu (MK Nr.529 4.pielikums), izstrādātu būvprojektu minimālā sastāvā (saskaņā ar MK Nr.529). Saņemot būvatļauju organizēt būvatļaujas projektēšanas nosacījumu izpildi. Pēc projektēšanas nosacījumu izpildes nodot Pasūtītājam būvvaldē akceptētu būvprojektu (atzīme būvatļaujā ar būvdarbu uzsākšanas nosacījumiem); * veikt nepieciešamos papildus uzmērījumus vai pētījumus; * pēc MBP (Būvprojekts minimālā sastāvā) izstrādes sastādīt provizorisko būvdarbu izmaksu aprēķinu (Pasūtītāja būvniecības koptāme); * veikt projekta saskaņošanu visās nepieciešamajās valsts un pašvaldības instancēs un ar visiem nekustamā īpašuma īpašniekiem, kuru intereses tiek skartas (ar trešajām personām). * projektu noformēt atbilstoši Latvijas būvnormatīva LBN 202-15 “Būvprojekta saturs un noformēšana” prasībām. Rasējumiem izmantot standarta lapas; * izstrādāt projekta būvdarbu izmaksu aprēķinu (kontroltāmi) un būvdarbu apjomu tabulas atbilstoši LBN 501-15 (digitāli viens EXCEL fails apjomiem un otrs fails kontroltāmei. Katrā failā jābūt izdalītām lappusēm (*sheet*) koptāmei, kopsavilkumam, katram darba veidam vai konstruktīvam elementam). * projekta izstrādāšanā ņemt vērā īpašumu zemes robežas.   Projektā izstrādāt:  **I teritorijas sadaļu**:   * Ģenerālplānu izstrādāt uz esošā topogrāfiskā plāna (ne vecāka par 1 gadu) M1:500, ievērojot esošās teritorijas funkcionālo zonējumu un esošo apbūvi; * vertikālā plānojuma risinājums, teritorijas labiekārtošana.   **II. Arhitektūras risinājumi**:  (skat. pielikumu).  **III. Būvkonstrukcijas**:  (skat. pielikumu).  **IV. Inženiertīkli:**  (skat. pielikumu). |
| 7. | Vides pieejamības prasības | Atbilstoši būvnoteikumiem |
| 8. | Būvprojekta orientējošs sastāvs | **Arhitektūras daļa**  1. TS Teritorijas sadaļa  2. GP Būvprojekta ģenerālplāns  3. AR Arhitektūras risinājumi    **Inženierrisinājumu daļa**  4. BK Būvkonstrukcijas  5. DZK Dzelzsbetona konstrukcijas  6. MK Metāla konstrukcijas  7. AVK Apkure, ventilācija un gaisa kondicionēšana  8. ŪK Ūdensapgāde un kanalizācija  9. EL Elektroapgāde  10. UAS Ugunsgrēka signalizācijas sistēma  11. ŪKT Ūdensapgāde un kanalizācija, ārējie tīkli  12. ELT Elektroapgāde, ārējie tīkli  13. VAR Vides aizsardzības pasākumi    **Ekonomikas daļa**  14. T Izmaksu aprēķins    **Citi apzīmējumi**  15. DOP Darbu organizēšanas projekts  16. BP Būvprojekts  17. Tehnisko noteikumu saņemšana /ja esošie ir jāpārskaņo/  18. UPP Ugunsdrošības pasākumu pārskats    **Papildus pasākumi pie projektēšanas**  19. Projektēšanas vadība  20. Papildus saskaņojumi |
| 9. | Īpašie nosacījumi | 1. Projektā paredzēt šādas detaļas un risinājumus:  * izstrādāt ražošanas ēkas būvprojektu ar ēkas kopējo platību ≈ **2400 m2**, viens stāvs, kores augstums no grīdas - 8 m, grīdai paredzēt cieto segumu ar nestspēju 12t uz vienas ass; * izstrādāt noliktavas būvprojektu ar ēkas kopējo platību ≈ **2400 m2**, viens stāvs, kores augstums no grīdas - 8 m, grīdai paredzēt cieto segumu ar nestspēju 12t uz vienas ass. * izstrādāt biroja telpu būvprojektu ar ēkas kopējo platību divos stāvos ≈ **180 m2** (ēkā paredzēt dušas, WC, atpūtas zonu, apspriežu zāli; kabinetus), apkures sistēma - šķeldas/malkas katls, apsardzes signalizācija. * teritorijai paredzēt cieto segumu ≈ **20 000 m2** ar nestspēju 12t uz vienas ass, teritorijai paredzēt nožogojumu un apgaismojumu; * izstrādāt piebraucamā ceļa atjaunošanas būvprojektu ≈ **420 m** garumā.  1. Visu telpu platības un izvietojumi ir doti orientējoši un var mainīties atkarībā no projekta risinājumiem; 2. stāvu plānojumā paredzēto atsevišķo telpu izmērus un izvietojumu precizēt ar pasūtītāju projektēšanas laikā; 3. paredzēt saglabāt teritorijā esošo būvi – skursteni, ja tas ir ekonomiski izdevīgi.   Piezīme.  Projekta izstrādāšanas gaitā izpildītājs ar pasūtītāju regulāri saskaņos projekta risinājumus. Pēc pasūtītāja norādījumiem jāveic nepieciešamās projekta korekcijas / papildinājumi. |
| 10. | Pasūtītājam iesniedzams būvprojekts | Būvprojekta minimālā sastāvā (MBP) un būvprojekta (BP) izdrukāti, akceptēti komplekti 6 eksemplāros (1.eks. Valkas novada būvvaldei (cauršūti, lapas sanumurētas), 1 eks. autoram, 4 eks. Pasūtītājam (no tiem 1 eks. Oriģināls)) **CD formātā** (1 eks. rasējumi – dwg faili, rakstiskās daļas un tabulas MS Offise failos; 1 eks. viss pdf failos; Failiem jābūt sakārtotiem datu nesējā tādā secībā, kā tehniskā dokumentācija iesniegta papīra formātā.). |
| 11. | Saskaņojumi būvprojektam | Pieprasīt un saņems ieinteresēto institūciju Tehniskos noteikumus (Valkas novada domes Plānošanas un attīstības nodaļā, AS “Sadales tīkls”, SIA “Lattelekom”, SIA “Telia Latvija”, “Veselības inspekcijā, Vidzemes kontroles nodaļā”, ”Valsts vides dienestā, Valmieras reģionālā vides pārvaldē” un citās institūcijās, ja tas ir nepieciešams) un tos izmantos tālākajā darbā.  Valkas novada būvvaldes akcepts. |
| 12. | Iesniedzamā projekta gaita | Darba gaitā risinājumi saskaņojami ar Valkas novada būvvaldes arhitektu un Pasūtītāju. |

Izpilddirektora vietnieks Guntis Bašķis

Pielikums projektēšanas uzdevumam

**Būvprojekta izstrāde objektam: „Ražošanas teritorija “Ķieģeļceplis””**

|  |  |
| --- | --- |
|  |  |
| **Būves veids** | Jaunbūve |
| **Būves grupa** | 3.grupa |
| **Funkcija** | Ražošanas teritorija |
| **Jaubūvējumo ēku skaits, funkcionālais apraksts un platības** | 2 vai 3, atkarībā no projekta risinājuma |
| **Pamatkonstrukcijas** | Dzelzsbetona vai metāla kolonnas ar metāla siju pārsegumu. Jumts – divslīpu.  Telpu nepieciešamais augstums **– 8 metri.** |
| **Pamati** | Jauni |
| **Sienas** | Jaunās sienas tiek būvētas metāla paneļi ar akmensvati vai poliuretānu (atbilstoši ugunsdzēsības minimālajām prasībām). |
| **Jumts** | Metāla siju konstrukcija ar metāla profillokšņu segumu un siltinājuma slāni. Jumta segums – metāla |
| **Sadzīves telpas** | Tiek paredzētas 12 cilvēkiem maiņā, darbiniekiem paredzēt ģērbtuves un sanitārās telpas |
| **Paredzētais cilvēku skaits** | 30 kopā, 12 cilvēki maiņā t.sk. 4 sievietes, 8 vīrieši |
| **Elektrības pievads** | Paredzēts apgaismojums un spēka tīkli pašpatēriņam atbilstoši AS “Sadales tīkls” tehniskiem noteikumiem. Nepieciešamā jauda līdz 250A. |
| **Ūdens, kanalizācija** | Ūdensapgāde no jaunbūvējamā artēziskā urbuma.  Kanalizācija – paredzēt lokālas attīrīšanas iekārtas |
| **Ventilācija** | Paredzēt ventilācijas sekojošās telpās – biroja telpās un noliktavā |
| **Apkure** | Paredzēt apkuri sekojošās telpās – biroja telpās |
| **Gaisa kondicionēšana** | Paredzēt gaisa kondicionēšanu sekojošās telpās – biroja telpās |
| **Zibensaizsardzība** | Tiek paredzēta obligāti. |
| **Vājstrāvas** | Ugunsdzēsības signalizācijas sistēma. |
| **Ārējie tīkli - elektroapgāde** | No jaunā transformatora |
| **Siltumapgāde** | Lokālā |
| **Ārējie tīkli - lietus kanalizācija** | Izveidojot dabīgo noteci. |
| **Teritorija** | Paredzēt piebraucamo ceļu no Raiņa ielas. |
| **Papildus informācija** |  |

Izpilddirektora vietnieks G.Bašķis

**2.pielikums**

Iepirkuma procedūra

„Ražošanas teritorijas “Ķieģeļceplis”” būvprojekta

izstrāde un autoruzraudzība”, Id.Nr. VND/2017/24M/ERAF

**PIETEIKUMS DALĪBAI IEPIRKUMA PROCEDŪRĀ** *(veidne)*

**„Ražošanas teritorijas “Ķieģeļceplis”” būvprojekta izstrāde un autoruzraudzība”**

**Nr. VND/2017/24M/ERAF**

|  |  |  |
| --- | --- | --- |
|  |  |  |
| sastādīšanas vieta |  | datums |

|  |  |  |  |
| --- | --- | --- | --- |
| Informācija par pretendentu\* | | | |
| Pretendenta nosaukums: |  | | |
| Reģistrācijas numurs un datums: |  | | |
| Juridiskā adrese: |  | | |
| Pasta adrese: |  | | |
| Tālrunis: |  | Fakss: |  |
| E-pasta adrese: |  | | |
| Finanšu rekvizīti\* | | | |
| Kredītiestādes nosaukums: |  | | |
| Kredītiestādes kods: |  | | |
| Konta numurs: |  | | |
| Informācija par pretendenta kontaktpersonu (atbildīgo personu)\* | | | |
| Vārds, uzvārds: |  | | |
| Ieņemamais amats: |  | | |
| Tālrunis: |  | Fakss: |  |
| E-pasta adrese: |  | | |

Iepazinušies ar iepirkuma procedūru „Ražošanas teritorijas “Ķieģeļceplis”” būvprojekta izstrāde un autoruzraudzība”, iepirkuma id.Nr. VND/2017/24M/ERAFNolikuma noteikumiem, es apakšā parakstījies, būdams attiecīgi pilnvarots *<norāda pretendenta nosaukumu un reģistrācijas numuru, juridiskā adrese>* vārdā, piedāvāju izstrādāt būvprojektu saskaņā ar visām iepirkuma Nolikumā un tā pielikumos noteiktajām prasībām.

1. Apstiprinu, ka pievienotie dokumenti veido šo piedāvājumu.
2. Apliecinu, ka Finanšu piedāvājumā ir iekļautas visas izmaksas, kas saistītas ar kvalitatīva pakalpojuma sniegšanu, kā arī paredzēti visi riski, kas saistīti ar cenu izmaiņām un citiem neparedzētiem apstākļiem, kā arī visas administratīvās un citas izmaksas.
3. Apliecinu, ka mūsu piedāvātā cena līguma izpildes laikā nemainīsies.
4. Ar šo apliecinu, ka *(norāda pretendenta nosaukumu un reģistrācijas numuru)*:
5. nav pasludināts maksātnespējas process, nav apturēta vai pārtraukta tās saimnieciskā darbība, nav uzsākta tiesvedība par tās bankrotu, kā arī līdz līguma izpildes paredzamajam beigu termiņam *(norāda pretendenta nosaukumu un reģistrācijas numuru)* nebūs likvidēts;
6. *<Latvijā vai valstī, kurā reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta)>*, nav nodokļu parādu, kā arī nav valsts sociālās apdrošināšanas iemaksu parādu, kas kopsummā katrā valstī pārsniedz 150 euro;
7. visas sniegtās ziņas ir patiesas un nav tādu apstākļu, kuri liegtu piedalīties šajā iepirkumā un pildīt tā noteikumos norādītās prasības.

|  |  |
| --- | --- |
| Pretendenta nosaukums\*: |  |
| Pilnvarotās personas vārds, uzvārds\*: |  |
| Pilnvarotās personas amats\*: |  |
| Pilnvarotās personas paraksts\*: |  |
| Datums: | z.v. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* *Ja piedāvājumu iesniedz personu apvienība, šie lauki jāaizpilda par katru personu apvienības dalībnieku un pieteikums jāparaksta visiem dalībniekiem.*

*Papildus jāiesniedz pilnvara ar informāciju par personu apvienības vārdā izvirzīto atbildīgo juridisko personu un dokumentu parakstīšanai attiecīgi pilnvaroto fizisko personu, kā arī papildus jānorāda katras personas atbildības apjoms.*

**3.pielikums**

Iepirkuma procedūra

„Ražošanas teritorijas “Ķieģeļceplis”” būvprojekta

izstrāde un autoruzraudzība”, Id.Nr. VND/2017/24M/ERAF

**PRETENDENTA PIEREDZE** *(veidne)*

**Iepirkuma procedūrai**

**„Ražošanas teritorijas “Ķieģeļceplis”” būvprojekta izstrāde un autoruzraudzība”**

**Iepirkuma Id. Nr. VND/2017/24M/ERAF**

Pretendenta pieredze būvprojektu izstrādē iepriekšējos 5 (piecos) gados, kas apliecina pretendenta atbilstību nolikuma 10.2.3.punkta prasībām

|  |  |  |  |  |
| --- | --- | --- | --- | --- |
| **Nr. p.k.** | **Pasūtītājs (nosaukums, adrese, kontaktpersona)** | **Objekta nosaukums, adrese** | **Veikto projektēšanas darbu apraksts\*** | **Līguma darbības laiks (no/līdz)**  **(mēn./gads),** |
| 1. |  |  |  |  |
| 2. |  |  |  |  |
| 3. |  |  |  |  |

*\* Sniegt informāciju, kas apliecina pretendenta atbilstību šī nolikuma 10.2.3.punktā minētajai prasībai, sniedzot visu prasīto informāciju.*

**Pielikumā:** nolikuma 10.2.3.punktā minētie dokumenti uz \_\_\_\_\_\_\_\_ lapām.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

2017.gada \_\_\_.\_\_\_\_\_\_\_\_\_\_\_\_\_

**4.pielikums**

Iepirkuma procedūra

„Ražošanas teritorijas “Ķieģeļceplis”” būvprojekta

izstrāde un autoruzraudzība”, Id.Nr. VND/2017/24M/ERAF

**PIEDĀVĀTAIS PERSONĀLA SASTĀVS** *(veidne)*

**Iepirkuma procedūrai**

**„Ražošanas teritorijas “Ķieģeļceplis”” būvprojekta izstrāde un autoruzraudzība”**

**Iepirkuma Id. Nr. VND/2017/24M/ERAF**

|  |  |  |  |  |
| --- | --- | --- | --- | --- |
| **Nr.**  **p.k.** | **Vārds, Uzvārds,**  **personas kods** | **Amata nosaukums[[2]](#footnote-2)**  **līguma izpildē** | **Sertifikāta Nr. / Izglītības dokumenta Nr.** | **Sertifikāta nosaukums/ izglītības dokumenta nosaukums** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
|  |  |  |  |  |
|  |  |  |  |  |

Pielikumā: sertifikātu kopijas kopā uz \_\_\_\_\_\_\_\_\_\_ lpp.

2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**5.pielikums**

Iepirkuma procedūra

„Ražošanas teritorijas “Ķieģeļceplis”” būvprojekta

izstrāde un autoruzraudzība”, Id.Nr. VND/2017/24M/ERAF

**Atbildīgā būvprojekta vadītāja profesionālās pieredzes apraksts** *(veidne)*

**Iepirkuma procedūrai**

**„Ražošanas teritorijas “Ķieģeļceplis”” būvprojekta izstrāde un autoruzraudzība”**

**Iepirkuma Id. Nr. VND/2017/24M/ERAF**

1. Uzvārds:
2. Vārds:
3. Personas kods:

|  |  |  |  |  |
| --- | --- | --- | --- | --- |
| **Pasūtītājs (nosaukums, adrese, kontaktpersonas vārds, uzvārds, tālrunis)** | **Objekta nosaukums, veikto darbu īss raksturojums[[3]](#footnote-3)** | **Būvprojekta izstrādes laiks (uzsākšanas-pabeigšanas gads/mēnesis)** | **Datums, kad būvprojekts akceptēts būvvaldē** | **Amats (pozīcija projektā)** |
|  |  |  |  |  |
|  |  |  |  |  |

Es, apakšā parakstījies, apliecinu, ka augstākminētais pareizi atspoguļo manu darba pieredzi.

Ar šo es apņemos, ja pretendenta <*pretendenta nosaukums*> piedāvājums tiks akceptēts un tiks noslēgts iepirkuma līgums ar pretendentu, kā atbildīgais būvprojekta vadītājs strādāt pie līguma „Ražošanas teritorijas “Ķieģeļceplis”” būvprojekta izstrāde” izpildes.

(paraksts, atšifrējums)

2017.gada \_\_\_.\_\_\_\_\_\_\_\_\_\_\_\_\_

**6.pielikums**

Iepirkuma procedūra

„Ražošanas teritorijas “Ķieģeļceplis”” būvprojekta

izstrāde un autoruzraudzība”, Id.Nr. VND/2017/24M/ERAF

**Arhitektūras daļas vadītāja profesionālās pieredzes apraksts** *(veidne)*

**Iepirkuma procedūrai**

**„Ražošanas teritorijas “Ķieģeļceplis”” būvprojekta izstrāde un autoruzraudzība”**

**Iepirkuma Id. Nr. VND/2017/24M/ERAF**

1. Uzvārds:
2. Vārds:
3. Personas kods:
4. Sertifikāta Nr.
5. Sertifikāta nosaukums:

|  |  |  |  |  |
| --- | --- | --- | --- | --- |
| **Pasūtītājs (nosaukums, adrese, kontaktpersonas vārds, uzvārds, tālrunis)** | **Objekta nosaukums, veikto darbu īss raksturojums[[4]](#footnote-4)** | **Būvprojekta izstrādes laiks (uzsākšanas-pabeigšanas gads/mēnesis)** | **Datums, kad būvprojekts akceptēts būvvaldē** | **Amats (pozīcija projektā)** |
|  |  |  |  |  |
|  |  |  |  |  |

Es, apakšā parakstījies, apliecinu, ka augstākminētais pareizi atspoguļo manu darba pieredzi.

Ar šo es apņemos, ja pretendenta <*pretendenta nosaukums*> piedāvājums tiks akceptēts un tiks noslēgts iepirkuma līgums ar pretendentu, kā arhitektūras daļas vadītājs strādāt pie līguma „Ražošanas teritorijas “Ķieģeļceplis”” būvprojekta izstrāde” izpildes.

2017.gada\_\_\_.\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_(paraksts, atšifrējums)

**7.pielikums**

Iepirkuma procedūra

„Ražošanas teritorijas “Ķieģeļceplis”” būvprojekta

izstrāde un autoruzraudzība”, Id.Nr. VND/2017/24M/ERAF

**FINANŠU PIEDĀVĀJUMS**

**Iepirkuma procedūrai**

**„Ražošanas teritorijas “Ķieģeļceplis”” būvprojekta izstrāde un autoruzraudzība”**

**Iepirkuma Id. Nr. VND/2017/24M/ERAF**

|  |  |
| --- | --- |
| Piedāvātā cena **būvprojekta izstrādāšanai**  bez PVN | *EUR \_\_\_\_\_\_ (piedāvājuma cena vārdos un skaitļos)* |
| PVN 21% | *EUR \_\_\_\_\_\_ (piedāvājuma cena vārdos un skaitļos)* |
| Piedāvājuma cena ar PVN | *EUR \_\_\_\_\_\_ (piedāvājuma cena vārdos un skaitļos)* |

|  |  |
| --- | --- |
| Piedāvātā cena **autoruzraudzībai**  bez PVN | *EUR \_\_\_\_\_\_ (piedāvājuma cena vārdos un skaitļos)* |
| PVN 21% | *EUR \_\_\_\_\_\_ (piedāvājuma cena vārdos un skaitļos)* |
| Piedāvājuma cena ar PVN | *EUR \_\_\_\_\_\_ (piedāvājuma cena vārdos un skaitļos)* |

|  |  |
| --- | --- |
| **Kopējā piedāvājuma cena**  **bez PVN** | ***EUR \_\_\_\_\_\_*** *(piedāvājuma cena vārdos un skaitļos)* |

Ja mūsu piedāvājums tiks akceptēts, mēs apņemamies iepirkuma nolikumā noteiktajos apjomos veikt **„Ražošanas teritorijas “Ķieģeļceplis”” būvprojekta izstrādi un autoruzraudzību** saskaņā ar projektēšanas uzdevumu**,** un pabeigt to \_\_\_\_\_\_\_\_\_\_\_\_\_\_\_ mēnešu laikā. Ar šo mēs apstiprinām, ka mūsu piedāvājums ir spēkā \_\_\_\_ dienas, skaitot no iepirkuma procedūras nolikumā noteiktās piedāvājumu atvēršanas dienas, un var tikt akceptēts jebkurā laikā pirms tā spēkā esamības termiņa izbeigšanās.

Autoruzraudzības piedāvātā cena ir spēkā mēnešus no piedāvājuma iesniegšanas dienas.

Datums \_\_\_\_\_\_\_\_\_\_\_\_\_\_\_

­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pilnvarotās personas paraksts, paraksta atšifrējums, zīmogs)

1. Būvprojekts šī Nolikuma izpratnē nav tehniskā dokumentācija, kas izstrādāta kā apliecinājuma karte saskaņā ar 1997.gada 1.aprīļa Ministru kabineta noteikumiem Nr. 112 „Vispārīgie būvnoteikumi” vai 2014.gada 19.augusta Ministru kabineta noteikumiem Nr. 500 „Vispārīgie būvnoteikumi”. [↑](#footnote-ref-1)
2. *Pretendentiem jānorāda amata nosaukumi visiem iespējamiem speciālistiem, kuri būs nepieciešami tehniskā projekta izstrādē, lai varētu izpildīt Tehniskās specifikācijas prasības.* [↑](#footnote-ref-2)
3. Darbu aprakstā iekļautajām ziņām ir izsmeļoši jāapliecina speciālista pieredzes atbilstība iepirkuma Nolikuma 10.2.5. punkta prasībām. [↑](#footnote-ref-3)
4. Darbu aprakstā iekļautajām ziņām ir izsmeļoši jāapliecina speciālista pieredzes atbilstība iepirkuma Nolikuma 10.2.6. punkta prasībām. [↑](#footnote-ref-4)